Vyhlásenie predkladateľa o rozporoch podľa čl. 24 ods. 3 písm. a) Legislatívnych pravidiel vlády Slovenskej republiky

Návrh zákona o energetickej efektívnosti a o zmene a doplnení niektorých zákonov sa predkladá na rokovanie Legislatívnej rady vlády Slovenskej republiky s týmito rozpormi:

1. Ministerstvo vnútra Slovenskej 

Rozpor pretrváva k
-  čl. VII (zákona č. 343/2015 Z. z. o verejnom obstarávaní  a VIII (účinnosť)  navrhovaného znenia vo veci vloženia kompetencie Ministerstva vnútra SR zabezpečovať centralizované verejné obstarávanie, ak ide o civilnú zákazku na dodanie tovaru, ktorým je elektrina a plyn určená pre verejných obstarávateľov podľa § 7 ods. 1 písm. a) zákona, ktorí sú správcami administratívnych budov ústredných orgánov štátnej správy podľa osobitného predpisu.
MH SR -  ide o úpravu nad rámec návrhu zákona; navrhujeme, aby právna úprava vo vzťahu k návrh MV SR vo veci centrálneho obstarávania energii bola systematicky zapracovaná do návrhu zákona o centrálnom ekonomickom systéme, kde budú upravené pôsobnosti MF SR, MV SR aj MO SR v oblasti jednotného ekonomického riadenia.

2. Úrad pre reguláciu sieťových odvetví   
Rozpory pretrvávajú  k
- čl. V doplnenie nového bodu 14: navrhuje sa ustanovenie povinnosti poskytovať úradu bezodplatne úplné a pravdivé údaje, podklady, doklady a informácie potrebné na účely podľa zákona č. 250/2012 Z. z. a na výkon pôsobnosti úradu v rozsahu, spôsobom a v lehotách určených úradom, pre osoby, ktoré nie sú regulovanými subjektmi a vykonávajú činnosti v oblasti energetiky,
- čl. VI. doplnenie nového bodu 16: doplnenie povinnosti osôb poskytovať úradu bezodplatne úplné a pravdivé údaje, podklady, doklady a akékoľvek informácie potrebné na účely podľa tohto zákona a osobitných predpisov na účely preskúmavania podania fyzických osôb a právnických osôb, ktoré o sebe tvrdia, že ich práva alebo právom chránené záujmy boli porušené alebo ohrozené porušením povinností podľa tohto zákona alebo osobitných predpisov vrátane doplnenia sankcie.
MH SR - nad rámec transpozície smernice EED

3. Únia miest Slovenska a Hlavné mesto Bratislava 

Rozpory pretrvávajú k
-  doložke vybraných vplyvov a k analýze vplyvov na rozpočet verejnej správy (požiadavka na  kvantifikovanie vplyvu navrhovaných zmien, konkrétne povinnosti zavedenia pozície energetického manažéra, poskytovanie dát do Databáz a Registrov, princíp prvoradosti energetickej efektívnosti a primania opatrení, zavádzanie nových IT systémov, atď.)

MH SR - návrhom zákona sa nezavádzajú nové zmeny

- doplneniu návrhu zákona o ustanovenie o kompenzačnom mechanizme pre obce a VÚC, ktorý zabezpečí krytie preukázateľne zvýšených výdavkov vzniknutých v dôsledku plnenia nových povinností

MH SR - na plnenie povinností vplývavajúcich zo zákona sa predpokladá v nadchádzajúcom období využívanie finančných prostriedkov zo súčasných schválených finančných mechanizmov -  Plán obnovy a odolnosti, Program Slovensko, Sociálno - klimatický fond, Envirofond, Modernizačný fond a ďalšie finančné prostriedky zo súkromných alebo verejných zdrojov. Taktiež sa predpokladá využívanie finančných prostriedkov z pripravovaného NRPP 2028-2035.

4. Hlavné mesto Bratislava 

Rozpor pretrváva k
-  § 17, § 18, § 19 a § 35 návrhu zákona: požiadavka na vyhodnotenie finančnej a personálnej realizovateľnosti zavedenia energetického manažéra vo verejnej správe ako aj povinnosti poskytovania údajov do databáz a registrov. 
MH SR - výkon činnosti vzťahujúcej sa na energetickú  efektívnosť sa v súčasnosti vo veľkej miere už vo verejnom sektore realizuje v rámci správy a starostlivosti o majetok verejného sektora. 
5. Republiková únia zamestnávateľov  
Rozpory pretrvávajú k 
- čl. III vloženie nového novelizačného  bodu 6.   V navrhovanom novelizačnom bode 6 sa navrhuje vypustiť mimoriadne prísnu kompetenciu ÚRSO zrušiť povolenie v prípade opakovaného alebo závažného porušenia akejkoľvek povinnosti vyplývajúcej zo zákona.
MH SR - úprava ustanovenia § 9 na základe ktorých mohlo ÚRSO zrušiť povolenie už boli v § 9 ods. 2 písm. b) zákona 657/2004 Z. z. pred prijatím zákona č. 128/2024 Z. z. t.j.porušil závažným spôsobom alebo opakovane zákonom uložené povinnosti.
- čl. IV (aktuálne čl. V) – vloženie nových novelizačných bodov do čl. IV navrhujeme doplnenie nových ustanovení pre účel legislatívne-technického právneho ukotvenia korekcie ponúknutej ceny elektriny. 
MH SR - ide o transpozičné ustanovenie čl. 27 ods. 9, Príloha 14 EED.
6. Priatelia Zeme - CEPA, Klimatická koalícia a Greenpeace Slovensko (hromadná pripomienka)  
Rozpory boli odstránené len čiastočne. Vo zvyšku hromadnej pripomienky rozpory neboli odstránené a naďalej pretrvávajú v týchto oblastiach: 

- stiahnutie materiálu z legislatívneho procesu a vrátenie na komplexné dopracovanie,
MH SR - ide o transpozíciu smernice

- navrhovanému zákazu poskytovania štátnej pomoci na fosílne palivá bez dodržania princípu prvoradosti energetickej efektívnosti, cieľov klimatickej neutrality a pravidiel štátnej pomoci
MHSR - nie je možné zapracovať navrhnuté paragrafové znenie. Smernica EED neuvádza takúto povinnosť

- zakomponovania úpravy vzniku a fungovania komplexného systému regionálneho energetického plánovania s nasledovnými charakteristikami: komplexnosť a interdisciplinarita (systém zahŕňa všetky sektory aj odvetvia významne ovplyvňujúce energetickú a emisnú bilanciu regiónov, orientácia nielen na problematiku energetickej efektívnosti, ale aj udržateľného využívania obnoviteľných zdrojov energie (OZE), riešenia energetickej chudoby atď.)
MH SR - už dnes máme zabezpečené miestne a regionálne plánovanie, ktoré sa vypracúva v zmysle § 31 zákona č. 657/2004 Z. z. od roku 2004.


